alexandrainst/scandi-wiki huggingface dataset:
County Galway

County Galway (irsk Contae na Gaillimhe) er eit grevskap i Republikken Irland vest på Irland i provinsen Connacht. Grevskapet er kalla opp etter byen Galway. Det er det neste største grevskapet i Irland etter County Cork. Grevskapet har fleire gaeltachtaí, område der irsk språk er spesielt utbreidd.

Fleire busette øyar er ein del av grevskapet, inkluder Aranøyane og Inishbofin. Her ligg òg Lough Corrib, den største innsjøen i Republikken Irland og fjellkjedene Twelve Bens og Maumturkfjella. 

County Galway grensar til Mayo i nord, Roscommon og Offaly i aust, Tipperary og Limerick i sør og Galway Bay og Atlanterhavet i vest.

Byar og landsbyar i County Galway 

 Ahascragh, Ardrahan, Athenry, Aughrim
 Ballinasloe, Ballinderreen, Ballyconneely, Ballygar, Ballymoe, Ballynahinch
 Barna, Bealadangan
 Camus, Carraroe, Castlegar, Claregalway, Clarinbridge
 Cleggan, Clifden, Clonbur, Corr na Móna, Corofin
 Casla, Craughwell
 Dunmore
 Furbo
 Glenamaddy, Gort
 Headford, Hollygrove
 Inveran
 Kilcolgan, Kilconnell, Kilkieran, Killimor, Kiltullagh, Kilkerrin
 Kilronan, Kinvara
 Laurencetown, Leenaun, Lettercallow, Letterfrack, Lettermore
 Loughrea, Lebane
 Maam Cross, Maum, Monivea, Mountbellew, Moycullen
 Muckanaghederdauhaulia
 Newbridge, New Inn
 Oranmore, Oughterard
 Portumna, Peterswell
 Recess, Rosmuck, Rossaveal, Roundstone
 Spiddal
 Tuam, Turloughmore
 Woodford
 Williamstown

Kjelder 
Denne artikkelen bygger på «County Galway» frå ,  den 24. oktober 2007.

Bakgrunnsstoff 

 Turistinformasjon
 Kart over Galway 

 
Grevskap i Republikken Irland
County Leitrim

County Leitrim (irsk Contae Liatroma) er eit grevskap i Republikken Irland nordvest på Irland i provinsen Connacht. Namnet kjem frå liath druim, som tyder grå åsrygg.

Grevskapet er av dei tynnast folkesette i Republikken Irland. Av kystgrevskapA har det òg den kortaste kystlinja, berre omkring 3 km med strand ved Bundoran. Administrasjonsbyen er Carrick-on-Shannon, ein liten by med berre 2 237 innbyggjarar (2002). Grevskapet fekk sitt første lyskryss i 2003, då eit slikt vart sett opp i Carrick-on-Shannon.

County Leitrim grensar til Donegal Bay og Donegal i nord, Fermanagh i Nord-Irland og Cavan i aust, Longford og Roscommon i sør og Sligo i vest.

Historie 

I keltisk tid utgjorde Leitrim den vestlege halvdelen av kongedømet Bréifne. Regionen var lenge underlagt O'Rourke-familien frå Dromahair og den heraldiske løva deira er framleis med i våpenet til grevskapet. Leitrim var nært knytt til den austlege delen av Breifne, i dag i Cavan.

På 1200-talet kom normannarane og tok det sørlege Breifne. Dei heldt området fram til dei irske landeigarane vart tvungne i eksil i 1620.

Grevskapet Leitrim vart oppretta av Sir John Perrott i 1565. Omkring 1583 definerte han grensene slik dei er i dag.

Fram til 1600-talet skal det ha vore fem store skoger i Leitrim. Desse områda er no dekte av myr. Då trea forsvann var det ikkje lenger noko som kunne halde på vatnet, og mykje av jordbruksområda er svært våte. Lokale bønder seier at jorda «ikkje vert seld i hektar, men i gallons». Dermed er kveg og poteter dei einaste landbruksprodukta som er egna i Leitrim, og potetnøden råka derfor området særs hardt. Det skulle ta 60 år før folkesetnaden byrja å vokse igjen etter hungersnøden.

Byar og landsbyar i Leitrim 
 Banger
 Ballinamore
 Buckode
 Carrigallen
 Carrick on Shannon
 Dromahair
 Drumshanbo
 Drumkeeran
 Dromod
 Fenagh
 Glenfarne
 Gorvagh
 Kiltyclogher
 Kinlough
 Keshcarrigan
 Largydonnell
 Manorhamilton
 Mohill
 Rossinver
 Tullaghan

Kjelder 

Denne artikkelen bygger på «County Leitrim» frå ,  den 25. oktober 2007.

Bakgrunnsstoff 
 Leitrim County Council
 LeitrimTourism.com
 Reiseguide for Leitrim 
 Leitrim GAA

 
Grevskap i Republikken Irland
County Mayo

County Mayo (irsk Contae Mhaigh Eo) er eit grevskap i Republikken Irland vest på Irland i provinsen Connacht. Administrasjonsbyen er Castlebar.

Pilegrimsmålet Knock ligg i Mayo, nær grensa til Roscommon. I grevskapet finn ein òg Croagh Patrick, der St. Patrick skal ha fasta i førti dagar og førti netter; òg dette er eit populært pilegrimsmål.

Den største øya ved Irland, Achill, ligg utanfor vestkysten av Mayo. 

County Mayo grensar til Sligo og Roscommon i vest og Galway i sør. Atlanterhavet ligg nord og vest for grevskapet.

Byar og landsbyar County Mayo 
 Achill 
 Balla
 Ballina
 Ballinrobe
 Ballintober
 Ballycastle
 Ballyhaunis
 Ballyvary
 Bangor
 Belmullet
 Bohola
 Castlebar
 Charlestown
 Claremorris
 Cong
 Foxford
 Geesala
 Keel
 Kilkelly
 Killala
 Kiltimagh
 Knock
 Louisburgh
 Mayo
 Mulrany
 Newport
 Swinford
 Tourmakeady
 Westport

Kjelder 

Denne artikkelen bygger på «County Mayo» frå ,  den 25. oktober 2007.

Bakgrunnsstoff 

 Turisme i Vest-Irland
 Mayo-online.com
 Kart over Mayo 

 
Grevskap i Republikken Irland
County Roscommon

County Roscommon (irsk Contae Ros Comáin) er eit grevskap i Republikken Irland sentralt på Irland i provinsen Connacht. Det er det einaste grevskapet i Connacht som ikkje har kystlinje. 

Roscommon er òg namnet på administrasjonsbyen. Athlone, ved Shannonelva, ligg delvis i Roscommon og delvis i County Westmeath (i naboprovinsen Leinster), og vert rekna som den mest sentraltliggande byen på Irland. Tulsk er den næraste landsbyen til den mytologiske staden Rath Cruachán, heimstad til dronning Medb (Maebh, Maeve) og Morrigan, som var utgangspunktet for den episke soga i irsk litteratur, Táin Bó Cúailgne. 

County Roscommon grensar til Sligo og Leitrim i nord, Mayo og Galway i vest, Offaly i sør og Westmeath og Longford i aust.

Byar og landsbyar 
 Arigna, Athleague
 Ballaghaderreen, Ballinlough, Ballintober, Ballyfarnan, Ballyforan, Boyle
 Castlerea, Castleplunket, Cloonfad
 Elphin
 Frenchpark
 Keadue, Knockvicar, Knockcroghery
 Lecarrow
 Newtown
 Old Town
 Roosky, Roscommon
 Strokestown
 Tarmonbarry, Tulsk

Kjelder 

Denne artikkelen bygger på «County Roscommon» frå ,  den 25. oktober 2007.

Bakgrunnsstoff 
 Turistinformasjon
 Kart over Roscommon 

 
Grevskap i Republikken Irland
County Sligo

County Sligo (irsk Contae Shligigh) er eit grevskap i Republikken Irland vest på Irland i provinsen Connacht. 

County Sligo grensar til Mayo i vest, Roscommon i sør og Leitrim i aust. I nord ligg Atlanterhavet. Kystlinja er broten av ulike steinformasjonar og buktar som Killala Bay og Sligo Bay ved byen Sligo.

Grevskapet blei danna av sir Henry Sydney i 1579. Det finst ei rekkje førhistoriske byggverk i stein her, som Meadbhs grav på toppen av Knocknarea og ei rekkje steinaldergraver mellom Carrowkeel og Knockalongy.

Forfattaren og nobelprisvinnaren William Butler Yeats var mykje av barndommen sin nord i Sligo og landskapet der inspirerte mykje av poesien hans. Han sa sjølv at «staden som mest har påverka livet mitt er Sligo».

Byar og landsbyar i County Sligo 
 Achonry, Aclare
 Ballaghnatrillick, Ballinafad, Ballintogher, Ballymote, Ballysadare, Banada, Beltra
 Carney, Castlebaldwin, Cliffony, Cloonacool
 Collooney, Coolaney, 
 Dromore West, Drumcliffe 
 Easkey
 Geevagh, Grange, Gurteen/Gorteen
 Inishcrone 
 Kilglass, Keash
 Monasteraden, Mullaghmore
 Riverstown, Rosses Point
 Skreen, Strandhill, Sligo
 Tourlestrane, Tubbercurry

Kjelder 

 Denne artikkelen bygger på «County Sligo» frå , den 24. oktober 2007.

Bakgrunnsstoff 

 Landskapsbilete frå Sligo
 Kart over Sligo 
 Sligoheritage.com
 SligoZone 

 
Grevskap i Republikken Irland
Connacht

County Galway (irsk Cúige Chonnachtae) er ein av dei fire provinsane på Irland. Han ligg vest på øya og i Republikken Irland og består av grevskapa Galway, Leitrim, Mayo, Roscommon og Sligo.

Dei største byane er Galway i sør og Sligo i nord. Han har like over 500 000 innbyggjarar og er det minste av dei fire provinsane. 

Provinsen har fleire Gaeltacht-området, der irsk språk er utbreidd, vest i Mayo og Galway.

Det høgaste punktet i Connacht er Mweelrea på 814 meter over havet i Mayo. Den største øya er Achill, som òg er den største av alle øyane utanfor Irland. Den største innsjøen er Lough Corrib.

Fram til tidleg historisk tid vart området kalla Cóiced Ol nEchmacht. Connacht var eit kongedøme i mellomalderen og kongar vart offisielt innsett fram til seint på 1600-talet. Den herskande O'Conor Don-familien har overlevd fram til i dag. 

«Republikken Connaught» eksisterte ei kort stund i 1798 med fransk militærstøtte. 

Den einaste større byen i Connacht er Galway med 71 983 innbyggjarar (2006). Den nest største byen er Sligo (17 892 innb.).

Kjelde 

Provinsar på Irland
Victoria Beckham

Victoria Caroline (Adams) Beckham () er ein engelsk musikar, modell, moteskapar og forretningskvinne. Ho vart kjent som «Posh Spice» i jentegruppa Spice Girls. 

Victoria Beckham er gift med fotballspelaren David Beckham, og saman har dei barna Brooklyn Joseph, Romeo James, Cruz David og Harper Seven. Ho har saman med ektemannen vore mykje i søkelyset til media, mellom anna for jetset-livet dei lever. Etter nokre år i Spania der ektemannen David spelte for Real Madrid, flytta dei til Los Angeles i USA.

Plater 

Album
 2001: Victoria Beckham

Singlar
 2000: Out Of Your Mind
 2001: Not Such An Innocent Girl
 2002: A Mind Of Its Own
 2003: Let Your Head Go/This Groove

Engelske songarar
Kårstø gassbehandlings- og kondensatanlegg

Kårstø gassbehandlings- og kondensatanlegg på Kårstø i Tysvær kommune i Rogaland er eit prosessanlegg for fleire av Statoil sine gassfelt i Nordsjøen og Norskehavet. 

Anlegget vart bygd i 1980-åra for å handsame gass frå den nordlege delen av Nordsjøen via røyrleidningsystemet Statpipe. Den første gassen kom til anlegget 25. juli 1985 og vart send vidare til Emden i Tyskland oktober same år. Statpipe fører gass frå dei fleste felta på Tampen i Nordsjøen, som Statfjord, Gullfaks, Veslefrikk og Brage. 

Sidan oktober 2000 har Kåstø-anlegget òg motteke gass frå felt i Norskehavet gjennom røyrleidningen Åsgard Transport. Desse felta er Åsgard, Heidrun, Norne, Draugen, Mikkel og Kristin. 

Etter ei utviding i 2005, i samband med oppstarten til Kristin, har anlegget ein kapasitet på 88 millionar kubikkmeter gass dagleg.

I tillegg til naturgass, tar Kårstø imot kondensat frå Sleipnerområdet. Dette vert handsama i eit anlegg som starta opp i 1993 og det ferdige produktet vert frakta ut med skip.

Prosessering 
På Kårstø-anlegget vert våtgass (NGL - Natural Gas Liquids) skild ut frå naturgassen og ut frå denne vert der produsert LPG (liquiefied petroleum gas som er propan, normal butan og isobutan), nafta og etan. LPG vert transport til kundar i heile verda med skip. 

Tørrgassen som vert att vert eksportert gjennom røyrleidningen Europipe II til Dornum i Tyskland og gjennom Statpipe og Norpipe til Emden.

Gasskraftverk 
Selskapet Naturkraft har bygd ett gasskraftverk på Kårstø. Gasskraftverket er for tida i ein prøveperiode der det leverer nærare 400 GWh, som dekkjer årsbehovet til om lag 20 000 husstandar

Fotnotar

Bakgrunnsstoff 
 Kårstø prosessanlegg (Gassco område C)  på http://www.gassco.no/
 Kårstø prosessanlegg  på http://www.statoil.com
 Gasskraftverket på Kårstø - "Kårstøkraft"  på http://www.naturkraft.no

Tysvær kommune
Petroleumsverksemd i Noreg
Munster

Munster (irsk Cúige Mumhan, An Mhumhain eller Mumha) er ein av dei fire provinsane på Irland. Han er den sørlegaste av dei fire og ligg i Republikken Irland. Han består av grevskapa Clare, Cork, Kerry, Limerick, Tipperary og Waterford. Namnet kjem frå den keltiske gudinna Muma. 

Provinsen var opphavleg delt inn i seks regionar: Tuadh Muman (Nord-Munster), Des Mhuman (Sør-Munster), Urh Mhuman (Aust-Munster), Iar Mhuman (Vest-Munster), Ernaibh Mhuman (Ernaistammen sitt område) og Deisi Mhuman (Deisistammen sitt område). Desse vart etter kvart overtatt av tre kongedøme som utvikla seg i provinsen: Thomond i nord, Desmond i sør og Ormond i aust. Desse vart etter kvart til jarledøme. For det historiske irske kongedømet Munster, sjå Mumu.

Dei tre kronene i flagget representerer dei tre kongedøma. Flagget kan lett forvekslast med Dublin sitt flagg, som har tre slott plassert på liknande måte på ein blå bakgrunn.

Byar 
Cork er den største byen i provinsen med 190 384 innbyggjarar (2006) og eit storbyområde med 380 000 innbyggjarar. 

Andre viktige byar er Limerick 90 757 (2006), som òg har over 100 000 innbyggjarar i storbyområdet, og Waterford 49 213 (2006).

Kjelde 

Provinsar på Irland
Ulster

Ulster (irsk Cúige Uladh eller Ulaidh; ulsterskotsk Ulstèr) er ein av fire provinsar Irland. Provinsen består av ni grevskap og seks av desse utgjer Nord-Irland, medan dei tre andre ligg i Republikken Irland. Dei seks grevskapa i Nord-Irland er Antrim, Armagh, Down, Fermanagh, Londonderry og Tyrone, medan dei tre i Republikken er Cavan, Donegal og Monaghan.

Namnet Ulster vert av nordirske unionistar (tilhengjarar av Nord-Irland si tilknyting til Storbritannia) som regel berre brukt om dei seks grevskapa i Nord-Irland. Eit alternativt namn som vert nytta av unionistar og av mange i Storbritannia er The Province. 

Av dei om lag 1,9 millionar innbyggjarane, bur nesten 1,7 millionar i Nord-Irland, og berre omkring 250 000 i Republikken.

Historie 
På 1600-talet var Ulster den siste delen av Irland der gæliske styrkar stod imot engelskmennene. Etter at irane tapte slaget ved Kinsale i 1601, og seinare ved Mountjoy og Dunboy slott, kunne Elisabeth I av England legge heile Irland under den engelske krona. 

I 1921, då Den irske fristaten vart oppretta, vart mesteparten av Ulster skild ut som ein del av Det sameinte kongeriket Storbritannia og Nord-Irland.

Flagg 
Ulster sitt tradisjonelle flagg er nesten identisk med Nord-Irland sitt uoffisielle flagg, som er utvikla frå dette. Den viktigaste skilnaden er at det nordirske flagget har kvit bakgrunn, og ei krone over den raude handa.

Kjelder 
Denne artikkelen bygger på «Ulster» frå , og «Ulster» frå  den 25. oktober 2007.  
 

Provinsar på Irland
Delte område
County Clare

County Clare (irsk Contae an Cláir) er eit grevskap i Republikken Irland sørvest på Irland i provinsen Munster. County Clare ligg på vestkysten av Irland, nordvest for elva Shannon og inntil Lough Derg. 

County Clare grensar til Galway og Galway Bay i nord, Tipperary i aust og Atlanterhavet i vest. 

Området høyrte tidlegare til distriktet Thomond, som var ein del av Connacht, og då grevskapet Clare vart oppretta gjekk det då òg under namnet Thomond.

Ein del av landskapet i Clare omfattar mellom anna Burren, eit unikt karstlandskap. Området vert rekna for å vere fødestaden for det som i dag er kjend som den tradisjonelle irske folkemusikken. 

Eit fylke, Clare County, i den amerikanske delstaten Michigan er kalla opp etter det irske grevskapet.

Byar og landsbyar i County Clare

Store byar 
 Ballyea
 Ennis
 Kilrush
 Kilkee 
 Shannon

Mindre byar og landsbyar 
 Ballynacally, Ballyvaughan
 Carrigaholt, Carron, Connolly, Cooraclare, Corofin, Cratloe, Cree (Creegh)
 Clarecastle
 Doolin, Doonbeg, Doora
 Ennistymon
 Feakle
 Lahinch, Lisdoonvarna
 Inagh, Inch
 Killadysert, Killaloe, Kilmaley, Kilnamona, Kilmihil 
 Liscannor, Lissycasey 
 Meelick, Mountshannon, Mullagh
 Miltown Malbay
 Newmarket-on-Fergus
 O'Briensbridge, Ogonnelloe
 Quilty, Quin
 Scariff, Sixmilebridge
 Tulla
 Whitegate

Øyar 
 Aughinish
 Inishmore

Kjelder 

Denne artikkelen bygger på «County Clare» frå ,  den 25. oktober 2007.

Bakgrunnsstoff 
 Kart over Clare 
 Tydinga av stadnamn i Clare
 Generell guide til County Clare 
 Biletgalleri

 
Grevskap i Republikken Irland
County Cork

County Cork (irsk Contae Chorcaí) er eit grevskap i Republikken Irland sørvest på Irland i provinsen Munster.

County Cork grensar til Limerick i nord, Tipperary og Waterford i aust, Det keltiske havet i sør og Atlanterhavet og Kerry i vest. 

Det vart formelt oppretta som grevskap i 1606 då det gamle grevskapet Desmond vart delt i grevskapa Cork og Kerry. Det er òg kjend som The Rebel Country fordi det ofte har hatt ein framståande rolle under tidlegare opprør. Administrasjonsbyen er Cork, som òg utgjer eit eige grevskapsdistrikt, City of Cork. Byen er den nest største i Republikken.

Den mest kjende staden ved sidan av byen Cork er nok Cobh, tidlegare Queenstown, der særs mange utvandrarar gjekk om bord på skip til USA, Canada, New Zealand og Sør-Afrika. Cobh var òg den siste hamna der RMS «Titanic» låg til.

Den vestlege delen av Cork er eit populært turistmål. Området har ei rekkje små landsbyar og øyar, inkludert Sherkin Island, Clear Island og Dursey Island. Mizen Head er det mest sørvestlege punktet på Irland.

I 1601 vart slaget ved Kinsale utkjempa i Cork. Dette slaget var det siste store nederlaget for det gamle irske artistokratiet, og la vegen open for engelsk dominans. 

Cork har to gaeltachtaí (irsktalende område): Múscraí i nord og Oileán Chléire, ei øy i vest.

Byar og landsbyar i County Cork 
 Adrigole, Aghabullogue, Aghada, Allihies
 Ballincollig, Ballycotton, Ballylickey, Ballinhassig, Ballydehob,  Ballygarvan,  Baltimore,  Bandon, Bantry,  Barleycove,  Blarney,  Buttevant
 Carrigaline,  Castletownbere,  Castletownshend,  Castlemartyr,  Charleville,  Clonakilty,  Cloyne, Coachford, Cobh, Cork, Courtmacsherry, Crookhaven, Crosshaven
 Dunmanway, Doneraile
 Fermoy, Fountainstown
 Glandore, Glanmire, Glengarriff, Glounthaune, Goleen, Gougane Barra
 Kanturk, Kinsale
 Leap
 Macroom, Mallow, Midleton, Millstreet, Mitchelstown, Monkstown
 Newmarket
 Oysterhaven
 Ringaskiddy, Rosscarbery, Rylane
 Schull, Shanagarry, Skibbereen
 Timoleague
 Union Hall
 Youghal

Kjelder 

Denne artikkelen bygger på «County Cork» frå ,  den 25. oktober 2007.

Bakgrunnsstoff 
 Turistguide for Cork
 Reiseguide for Cork 
 People's Republic of Cork

 
Cork
County Kerry

County Kerry (irsk Contae Chiarraí) er eit grevskap i Republikken Irland sørvest på Irland i provinsen Munster.

County Kerry grensar til Limerick i vest, Cork i aust og i sør, og Atlanterhavet i vest og i nord. Shannon-estuaret ligg mellom Kerry og Clare i nordaust. 

Administrasjonsbyen er Tralee. Det vart formelt oppretta som grevskap i 1606 då det gamle grevskapet Desmond vart delt i grevskapa Cork og Kerry. 

Killarney nasjonalpark med Killarneysjøane og Dinglehalvøya er ein del av grevskapet. Han er kalla opp etter byen Killarney. Spissen på Dinglehalvøya er det vestlegaste punktet på det irske fastlandet. Dei høgaste fjella på Irland, Macgillycuddy's Reeks ligg òg i Kerry. 

Kystlinja har ei rekkje halvøyar og store bukter, den største halvøya er Iveragh. Ring of Kerry er ei særs populær turistrute gjennom dette landskapet. Det finst ei rute for bil- og sykkeltrafikk, og ei for fotturistar som ligg høgare oppe i landskapet og følgjer eldgamle vegar. 

Fleire øyar utanfor kysten høyrer til grevskapet, inkludert Blasketøyane og Skelligøyane. Skellig Michael, med sine einebuarhytter frå mellomalderen, er ein verdensarvstad.

Byar og landsbyar i County Kerry 
Irske stadnamn står i parentes

 Ballybunion (Baile an Bhuinneánaigh)
 Ballyheigue (Baile Uí Thaidhg)
 Caherdaniel (Cathair Dónall)
 Cahersiveen (Cathair Saidhbhín)
 Castleisland (Oileán Ciarraí)
 Dingle (An Daingean)
 Kenmare (An Neidín)
 Kilflynn (Cill Flainn)
 Killarney (Cill Airne)
 Killorglin (Cill Orglan)
 Knightstown (An Chois)
 Listowel (Lios Tuathail)
 Milltown (Baile an Mhuileann)
 Portmagee (An Caladh)
 Sneem (An tSnaidhm)
 Tralee (Trá Lí)
 Waterville (An Coireán)

Kjelder 

Denne artikkelen bygger på «County Kerry» frå ,  den 25. oktober 2007.

Bakgrunnsstoff 

 Kart over County Kerry 

 
Grevskap i Republikken Irland
County Limerick

County Limerick (irsk Contae Luimnigh) er eit grevskap i Republikken Irland sørvest på Irland i provinsen Munster.

County Limerick grensar til Clare i nord, Tipperary i aust og Cork i sør og Kerry i vest. 

Elva Shannon renn gjennom administrasjonsbyen Limerick og ut i Atlanterhavet via Shannon-estuaret. Limerick by vert administrert separat som grevskapsdistriktet City of Limerick.

Sidan Shannon-estuaret utanfor Limerick by er særs grunn, ligg grevskapet si viktigaste hamn ved Foynes. 

Grevskapet har eit universitet i Limerick by, University of Limerick. Det var opphavet ein teknisk høgskule som har vorte utvida. 

Limerick ligg nær Shannon International Airport i Clare.

Byar og landsbyar i County Limerick 
 Abbeyfeale (Mainistir na Féile)
 Adare (Áth Dara)
 Ardpatrick (Ard Pádraig)
 Askeaton (Eas Géitine)
 Athea (Áth an tSléibhe)
 Athlacca (An tÁth Leacach)
 Ballingarry (Baile An Ghearraí)
 Broadford (Baile An Athaí)
 Bruff (An Brú)
 Cappamore i (An Cheapach Mhór)
 Castleconnell (Caisleán Uí Chonaill)
 Croagh (An Chruach)
 Croom (Cromadh)
 Dromcolliher (Drom Collachair)
 Foynes (Faing)
 Galbally
 Garryspillane (Garraí Uí Spealáin)
 Hospital (An tOspidéal)
 Kilmallock (Cill Mocheallóg)
 Kilteely-Dromkeen (Cill Tíle - Drom Caoin)
 Limerick (An Luimneach)
 Mountcollins (Chnoc Uí Chóileáin)
 Newcastlewest (An Caisleán Nua Thiar)
 Oola (Na Uibhle)
 Pallasgreen (Pailís Ghréine)
 Patrickswell (Tobar Phádraig)
 Rathkeale (Ráth Caola)
 Templeglantine (Teampall an Ghleanntáin)
 Tournafulla (Tuar na Fola}

Kjelder 

Denne artikkelen bygger på «County Limerick» frå ,  den 25. oktober 2007.

Bakgrunnsstoff 
 Offisiell turistside 
 Kart over Limerick 

 
Grevskap i Republikken Irland
County Tipperary

County Tipperary (irsk Contae Thiobraid Árann) er eit grevskap i Republikken Irland sørvest på Irland i provinsen Munster.
Mellom 1838 og 2014 var Tipperary delt i to: North Tipperary og South Tipperary. Dei vart sameinte att gjennom Local Government Reform Act 2014.
Grevskapet har namn etter byen Tipperary. Dei største byane er Clonmel, Nenagh og Thurles. 

County Tipperary grensar til Galway og Offaly i nord, Laois og Kilkenny i aust, Waterford og Cork og Limerick og Clare i vest. 

North Tipperary hadde administrasjonsbyen Nenagh og South Tipperary hadde administrasjonsbyen Clonmel. Denne delinga skjedde formelt alt ved opprettinga av de noverande grevskapa i 1898, og de facto er delinga av enno eldre dato. Dei to delane vart ei periode kalla ridings, men dette namnet vart avskaffa fordi det var ukorrekt; riding kjem frå gamalengelsk thriding, tredjedel, og vart brukt når eit område vart delt i tre. 

Grevskapet er særleg kjend for hesteavl. Coolmore Stud er den største hesteoppdrettaren i verda. Det har òg særs godt jordbruksland.

Byar og landsbyar i County Tipperary 
Irske namn i parentes.

 Cahir - An Chathair
 Carrick-on-Suir - Carraig na Siúire 
 Cashel - Caiseal
 Clonmel - Cluain Meala
 Fethard - Fiodh Ard
 Kilkieran - Cill Chiaráin
 Nenagh - An tAonach
 Roscrea - Ros Cré
 Templemore - An Teampall Mór
 Thurles - Durlas
 Tipperary - Tiobraid Árann

Kjelder 

Denne artikkelen bygger på «County Tipperary» frå ,  den 25. oktober 2007.  
 

 
Grevskap i Republikken Irland
County Waterford

County Waterford (irsk Contae Phort Láirge) er eit grevskap i Republikken Irland sørvest på Irland i provinsen Munster. Byen Waterford, som tidlegare var administrasjonsby i grevskapet, og eit område rundt han er skild ut som eit eige grevskapsdistrikt, City of Waterford. For resten av grevskapet er Dungarvan administrasjonsby. 

County Waterford grensar til Tipperary og Kilkenny i nord, Wexford i aust, Cork i vest og i sør ligg Det keltiske havet.

Byar og landsbyar i County Waterford 
 Ardmore
 Dungarvan
 Dunmore East
 Lismore
 Tramore
 Waterford

Kjelder 

Denne artikkelen bygger på «County Waterford» frå ,  den 25. oktober 2007.

Bakgrunnsstoff 
 Kart over Waterford 
 Waterford County Museum - 3500 sider om County Waterford sin historie
 Waterford County Image Archive - bilte frå County Waterford
 WaterfordTourism.org

 
Grevskap i Republikken Irland
County Cavan

County Cavan (irsk Contae an Chabháin) er eit grevskap i Republikken Irland nordaust på Irland i provinsen Ulster. Grevskapet er eit av tre grevskap i Ulster som ikkje ligg i Nord-Irland. Administrasjonsbyen er Cavan. 

County Cavan grensar til Fermanagh i Nord-Irland i nord, Monaghan i aust, Meath og Westmeath i sør, og Longford og Leitrim i vest. 

Cavan danna tidlegare den austlege halvdelen av kongedømet Breifne.

Byar og landsbyar i County Cavan 
 Arvagh
 Bailieborough
 Ballinagh
 Ballyconnell
 Ballyhaise
 Ballyjamesduff
 Bawnboy
 Belturbet
 Blacklion
 Butlersbridge
 Cootehill
 Dowra
 Glangevlin
 Killeshandra
 Kingscourt
 Lough Gowna
 Milltown
 Mullagh
 Shercock
 Swanlinbar
 Virginia

Kjelder 

Denne artikkelen bygger på «County Cavan» frå ,  den 25. oktober 2007.  
 

Grevskap i Republikken Irland